Benḍira Ukraina

Benḍira Ukraina (bhâsa Ukraina: Прапор України) panèka benḍira resmi Ukraina, sèttong naghârâ è Èropa Tèmor.Puspaningrum, Bernadette Aderi. "Profil dan Fakta Unik Ukraina, Negara Terluas Eropa yang Menyimpan Banyak Sejarah Dunia". Kompas. 2022-03-01. Aksès 2025-05-14. Benḍira panèka abârna bhiru-konèng kalabân proporsi sè sami ka kaḍuwà' bârnana, akanta sè èjelasaghi ḍâlem pasal 20 Konstitusi Ukraina.

Sacara traḍisional bârna benḍira Ukraina èpondhut ḍâri kaparcajâân traḍisional sè ngagghuy aèng sareng apoy (bhitu-konèng). Bârna è ḍâlem benḍira Ukraina jughân aghâmbhâraghi soghina alam naghârâ kasebbhut, sè èangghâp mènangka lumbung pangan (breadbasket) Èropa. Hal panèka bisa ètèngalè ḍâru bârna bhiru sè aghâmbhâraghi awan/langngè' sareng konèng sè aghâmbhâraghi laḍang ganḍum. Bârna bhiru ngoḍâ jughân aghâmbhâraghi arepphân kaoḍi'èn masyarkat sè saè.

È ḍâlem sajhârâna, benḍira panèka (otabâ macâmma sè sami sareng bârna konèng-bhiru, mèra-zaitun sareng rasberi) panèka è aḍopsi ka Bhângsa Kazaki, sèttong kalompok semi-normaden sè bâḍâ è bâgiyân Ukraina moḍèrn. Bhângon moḍèrna dhibik èaḍopsi nalèkana pergolakan revolusi 1848 sè nimpa bâgiyân Ukraina Bârâ' (Galisia), ka lembaga sè anyama Ḍèwan Rutenia Teringginè kotta Lviv ka tangghâl 22 April 1848.Reditya, Tito Hilmawan. "Mengapa Setelan Kosmonot Rusia Memakai Warna Bendera Ukraina?". 2022-03-29. Aksès 2025-05-14.

Benḍira bhiru-potè pas èaḍopsi ḍâlem perjuangan rakyat Ukraina kaangghuy mamerdhikaaghi naghârâna è taon 1917-1921, sareng èaḍopsi naghârâ Ukraina moḍèrn sè ḍâ'-aḍâ', Rèpublik Rakyat Ukraina. Karana kakrowa benḍira panèka tamaso' èlarang è èra Uni Soviet, sè aghunaaghi benḍira sè èḍominasi bârna mèra.Harbani, Rahma Indina. "Kronologi Konflik Rusia-Ukraina Sejak 1991, Berawal dari Pecahnya Soviet". Detik. 2022-03-03. Aksès 2025-05-14. Seiring rontonah naghârâ komunia kasebbhut sareng kamardhikaânna Ukraina è taon 1991, benḍira bhiru-konèng èaḍopsi polè ka Sèptèmber 1991 sareng èessaaghi mènangka benḍira resmi naghârâ ka 28 Jânuwâri 1992 ka Verkhovna Rada (parlemèn Ukraina).Damayanti, Risma. "Arti Warna Biru dan Kuning pada Bendera Ukraina". Tempo. 2022-02-28. Aksès 2025-05-14.Aly, Naufal Ridhwan. "Asal-usul Warna Bendera Ukraina". Tempo. 2022-03-12. Aksès 2025-05-14.

Salaèn benḍira bhiru konèng sè resmi, bâḍâ jughân macâmma sè laèn sè segghut èghunaaghi kaom nasionalis Ukraina, kalabân bârna mèra-celleng. Benḍira panèka èghâbây ka Organisasi Nasionalis Ukraina (OUN) bân kaomma, Tentara Pemberontak Ukraina (UPA) sè apusat è Ukraina Bârâ' (bâkto kakrowa dhâddhi bâgiyân Polanḍia) è taon 1938, kalabân bârna sè è kala' ḍâri bârna logi organisasi kasebbhut. Benḍira panèka aghâmbhâraghi "ḍârâ rakyat Ukraina sè ghâgghâr è tana Ukraina sè celleng".Patnistik, Egidus. "Sejarah Panjang Konflik Ukraina: Gerakan Nasionalis hingga Invasi Rusia (II)". Kompas. 2024-02-13. Aksès 2025-05-14.

Adapun benḍira bhiru-konèng panèka para' paḍâ'âh sareng benḍira Perlua, naghârâ bâgiyân ḍâri naghârâ federasi Malaysia. Manabi èbhândhingaghi sareng Benḍira Inḍonèsia, benḍira Ukraina ngaghungi bhângon sè sami, kalabân parbhidhâ'ân panèka coma bâḍâ èbârnana.

 Sombher